tomron87/hebrew-wikipedia-sentences-corpus huggingface dataset:
במקביל, יצר האנסמבל ליין של מסיבות, ZAGOPA PARTY.
חברי האנסמבל: מירב מאור, לי מלכה, עמית גרוס, רז הראל, לאורה סופיה הרננדז גיל, גיל מרקוביץ, גאריק נופין, איציק מכלוף, אורי שאכטר, שירי לוטן.
הלחין מוזיקה להצגות רבות לילדים ובני נוער, קלטות לילדים, תוכניות טלוויזיה.
עידן זילברשטיין נשוי לפזית נוני – שחקנית, בובנאית וזמרת-יוצרת.
מחזה שזילברשטיין כתב לבני נוער בשנת 1998 והוא אחד משני מחזותיו שראו אור בספר בהוצאת גוונים.
המחזה נכתב לאחר עשרים ראיונות שערך זילברשטיין עם ניצולי השואה ששכלו את קרוביהם וחבריהם בתקופת מלחמת העולם השנייה.
עלילת המחזה: בסתיו 1943 תשעה בני נוער במהלך השואה המנותקים ממשפחותיהם ומחליטים להקים כפר נוער ביערות אירופה.
הם דואגים למזון ומשקה, לומדים תנ"ך ומארגנים תחרות כישרונות צעירים, עד שצצה בעיה שמעמידה את נאמנותם זה לזה במבחן.
הצגת הבכורה של המחזה התקיימה ביוני 1999 במסגרת תיאטרון הנוער במרכז ביכורי העיתים, תל אביב.
הועלתה בתיאטרון הלאומי של ויימאר, גרמניה, ביולי 1999 ובבתי הספר השונים בעיר, בעברית ובתרגום לגרמנית.
בשנת 2003 הועלתה במסגרת קבוצת התיאטרון של פנימיית אורט נתניה.
באותה שנה הוצגה באנטוורפן ובריסל, בלגיה, בפריז, צרפת.
עד לשנת 2007 הועלו מעל מאתיים הצגות ברחבי ישראל.
מחזה שזילברשטיין כתב לבני נוער בשנת 1999, והוא אחד משני מחזותיו שראו אור בספר בהוצאת גוונים.
המחזה נכתב בתום עבודה ותחקיר בת שנה וחצי באגף הנוער של כלא השרון ובשלוש מעונות של נערות שהיו קורבנות לאלימות ותקיפה מינית שהורחקו מהבית בצו בית משפט.
עלילת המחזה: ילד ואחיו הגדול יוצאים למסע שראשיתו בחדר השינה החם והמוגן וסיומו בבית הכלא.
בדרך פוגשים השניים שורת דמויות החיות באשליה של אושר, המתנפץ על קרקע המציאות האכזרית.
הצגת הבכורה התקיימה במרץ 2000, במסגרת תיאטרון הנוער של ביכורי העיתים.
בשנת 2004 הועלתה במסגרת קבוצת התיאטרון של פנימיית אורט נתניה.
מחזה שזילברשטיין כתב וביים לבני נוער.
העלה עם תיאטרון הנוער של תל אביב בשיתוף התיאטרון הערבי-עברי ביפו ב-2001. בתום ההצגה היה מפגש בין בני נוער יהודים וערבים ודיון על ההצגה.
זילברשטיין כתב, ביים והלחין את המוזיקה.
ההצגה עלתה בתיאטרון הסימטה בשנת 1998.
מחזה פילוסופי על טיפוס שמתעורר יום אחד בין ראש השנה ליום הכיפורים ועורך חשבון נפש על חייו העלובים.
זילברשטיין כתב והלחין את המוזיקה, ההצגה עלתה בתיאטרון הסימטה בשנת 2004, בבימויה של עירית פרנק.
פגישה בין שני רוצחים בשני תאי כלא צמודים – האחד רוצח ראש הממשלה והשני רוצח ילדה קטנה.
שני הרוצחים נקראים באותו שם – אדם.
ההצגה עלתה בתיאטרון הסימטה בשנת 2004.
המחזה מספר על מדינה שבה מי שאינו מדבר בקולו של הגנרל – דינו מוות.
הצגת יחיד בכיכובה של ריימונד אמסלם שעלתה בתיאטרון תמונע בשנת 2009, בה הופיעו גם נגן קונטרבס ורקדן מלהקת בת שבע.
מספרת על נערה בכפר עלום שם, שכל היצרים שלה נוגדים את התפישה השמרנית של הכפר.
זילברשטיין, כתב, ביים והלחין את המוזיקה, ההצגה עלתה בתיאטרון תמונע ב-2011.
עלילת המחזה: מורה מגורש ממולדתו בשל סירובו לחתום על הצהרת נאמנות.
למסעו למולדת חדשה מצטרפת זונה שמטבעה אינה יכולה לחתום נאמנות.
ההצגה מתרחשת בין שני הגבולות, כשהדמויות הופכות מבעלות זהות לנטולות זהות לעצמן ולסביבה.
:בהצגה שיחקו לנה אטינגר, עמית לוי, צליל חן זקס, פיליפ דומרב וניר זליחובסקי.
זילברשטיין, כתב, ביים והלחין את המוזיקה.
ההצגה עלתה בתיאטרון תמונע ב-2013.
העלילה מספרת על אמא המוכרת את ילדתה הקטנה על מנת להגשים חלום.
בהצגה משחקים אלון אופנהיים, דניאלה וירצר, אייל שכטר, תמרה ניר, מעיין נטסל, בהט קלצ'י ואיתמר שרון.
בכל הצגה נוכח על הבמה צייר, שמתחיל לצייר כשההצגה מתחילה ומסיים לצייר שההצגה מסתיימת.
הצייר מציג את הציור בפני הקהל עם השתחוויות השחקנים.
ההצגה עלתה בתיאטרון תמונע ב-2014.
עלילת המחזה: לאחר התכתבות של חצי שנה בצ'אט אישה נפרדת מחייה ובאה לגבר.
שחקנים: אלון אופנהיים, אפרת כהן, איתמר שרון.
מחזה שכתב זילברשטיין, נבחר כאחד משניים על ידי ועדת יורודרם לשנת 2020.
ההצגה עלתה ב-2018 בתיאטרון תמונע.
פצע מהעבר גורם לגיבורת המחזה לצאת למסע בחיפוש אחר מקומה בחיים ועל הבמה.
משחק ושירה: פזית נוני, בימוי: שפרה מילשטיין.
הצגה של אנסמבל זָגוֹפַּ במסגרת תיאטרון הסמטה.
ההצגה הופיעה לראשונה ביוני 2019, במסגרת Jaffa fest, הפסטיבל הבינלאומי של תיאטרון גשר.
ההצגה שאלה שאלות סביב החופש.
בשיתוף עם האגודה לטיפוח חברה ותרבות – מורשת יהודי תימן.
עלתה לראשונה בפסטיבל תימנה, 2015.
מפגש טעון בין אב לבתו בתחנת רכבת בווינה, על סף כניסת השבת, אחרי שנים שלא נפגשו.
בהצגה שיחקו: שמעון סיאני ופזית נוני.
טעונים, ילד חי או מת – מחזות; תל אביב: הוצאת גוונים, תשס"ז 2007
2019 – מחזה, בימוי ומוזיקה להצגה "פרפרים בזריחה", תיאטרון הסימטה, אנסמבל זָגוֹפַּ
2018 – מחזה ומוזיקה להצגה "מחפשת", תיאטרון תמונע
2015 – מחזה, בימוי ומוזיקה להצגה "אם תתקרבי", פסטיבל תימנה
2014 – מחזה, בימוי ומוזיקה להצגה "אסופי", תיאטרון תמונע
2013 – מחזה, בימוי ומוזיקה להצגה "חלום על נייר זכוכית", תיאטרון תמונע
2011 – מילים, לחנים והפקה מוזיקלית לאלבום ולמופע "לתחנה הבאה", פזית נוני
2011 – מחזה, בימוי ומוזיקה להצגה "מי שם", תיאטרון תמונע
2009 – מחזה, בימוי ומוזיקה להצגה "קשורה", תיאטרון תמונע
2005 – מחזה קצר "ארבעה בנובמבר", פסטיבל תיאטרון קצר בצוותא, בבימוי אבישי מילשטיין
2005 – "יחיד במינו" מאת יוסי וואסה ושי בן עטר בבימוי שי בן עטר בהפקת תיאטרון הנפש
2004 – מחזה, בימוי ומוזיקה להצגה "חדקול"
2004 – מחזה ומוזיקה להצגה "בצלם אדם", בבימוי עירית פרנק
2002 – בימוי ומוזיקה להצגה "בסוף מערב" מאת יצחק גורמזאנו גורן, בביצוע שרון רג'יניאנו
2001 – מחזה בימוי ומוזיקה להצגה "נון-סטופ קפה", התיאטרון הערבי-עברי ביפו
2000 – מחזה, בימוי ומוזיקה להצגה "חדירה", תיאטרון מראה
1998 – מחזה, בימוי ומוזיקה להצגה "גלות הנפש", תיאטרון הסמטה
1988–1992 – מילים, לחנים, עיבודים ושירה בלהקת הרוק "נע לשבט"
2005 – "אנד ארגי"/"יחיד במינו" מאת יוסי ואסה ושי בן עטר בבימוי שי בן עטר בהפקת תיאטרון הנפש.
הפקה משותפת לתיאטרון הנפש והתיאטרון הארצי לנוער.
זכתה בפסטיבל חיפה להצגות ילדים
2000 – "וחוץ מזה גזר" – פסטיבל חיפה להצגות ילדים, פרס המוזיקה
1999 – סרטו התיעודי של ניצן גלעדי "האויב האחרון", זוכה בפרסים בישראל ומחוצה לה
1998 – "ילדי הנרות" – מאת יגאל אבן-אור, בבימוי עמית גזית, "הקאמרי"
1997 – "אם בפוטנציה" – מאת עופר קניספל ובבימוי עירית פרנק, תיאטרון הסימטה
1997 – "העליונים" – מאת פסבינדר, בבימוי ניקו ניתאי, תיאטרון הסימטה
1994 – "שירת הנחמדים" – בבימוי עמית ליאור ובביצוע מסקי שיברו.
ציון לשבח על המוזיקה, תיאטרונטו
1989 – "חיילים של מים" – מאת סופרים ומשוררים פלשתינאים, בבימוי צביקה קורמן, פסטיבל עכו
1987 – "מים ושמים ותיבה" – מאת יצחק גורמזאנו גורן, בביצוע מנחם עיני, "בימת קדם", תיאטרון חיפה
"שעת מרעה" – מאת משוררים ישראליים בעריכת רוני סומק
"אזעקת שווא", בבימוי עמית ליאור, תיאטרון חזית
"בית ברנרדה אלבה" – מאת לורקה ובבימוי סאלים דאו
"הלילה השנים עשר" – מאת שייקספיר ובבימוי עמית גזית, אוניברסיטת חיפה
תסריט, עיבודים והפקה מוזיקלית לדי.וי.די.
"נשיבוק", בביצועה של פזית נוני
עידן זלמנסון (נולד ב-18 באפריל 1995) הוא כדורסלן ישראלי המשחק בעמדת הסנטר בהפועל חולון.
זלמנסון נולד בבאר יעקב, ובגיל שלוש עבר להתגורר בראשון לציון עם משפחתו.
אחיו, תומר זלמנסון, גם הוא כדורסלן בעמדת הגארד, המשחק בהפועל כפר קאסם מהליגה הלאומית.
זלמנסון ידוע כשחקן בעל זריקה הטובה שלו מחצי מרחק ובעל משחק ה"פוסט אפ" המצוין שלו.
זלמנסון גדל במחלקות הנוער של מכבי ראשון לציון ולאחר מכן עבר למחלקת הנוער של מכבי תל אביב, ובשנת 2011 עלה לסגל הקבוצה הבוגרת, אך כמעט ולא שותף בשתי העונות הראשונות שלו עם הקבוצה.
לאחר שקיבל דקות מועטות במכבי תל אביב הושאל בתחילת עונת 2013/2014 לשתי עונות, עם אופציה לשתיים נוספות, לבני הרצליה.
בעונתו הראשונה בקבוצה הוא קלע 2.3 נקודות והוריד 1.2 ריבאונדים למשחק ב-6.7 דקות.
בעונת 2014/2015 חזר זלמנסון למכבי תל אביב, לאחר שהאחרונה מימשה את האופציה שהייתה לה בחוזה עם בני הרצליה בה היא יכולה להחזיר אותו, אך חזר לאחר כמה שבועות לבני הרצליה.
ב-19 ביולי 2015 חתם במכבי ראשון לציון לשלוש עונות.
בעונת 2015/2016 שיחק זלמנסון 6.4 דקות ו-2.4 נקודות בממוצע למשחק, ושימש בעיקר כמחליף לדריל מונרו.
באותה עונה זכה עם הקבוצה באליפות ישראל תחת המאמן אריק שיבק.
בעונת 2017/2016 המשיך זלמנסון לעונה שנייה בקבוצה והמשיך את מגמת ההשתפרות שלו, ואף קבע את שיא הקריירה שלו למשחק נגד הפועל חולון (24 נק').
את עונת 2017/2018 סיים זלמנסון עם ממוצעים של 8.9 נקודות ו-4.6 ריבאונדים ב-19.3 דקות למשחק.
ב-13 ביולי 2018 חתם לעונה אחת בהפועל אילת וחזר לשחק עבור מאמנו לשעבר במכבי ראשון לציון, שרון דרוקר.
זלמנסון עזר לקבוצתו לסיים במקום הרביעי בעונה הסדירה ולהגיע עד לשלב "הפיינל פור", שם הפסידה קבוצתו למכבי תל אביב.
ב-14 ביולי 2019 חתם על חוזה של 280 אלף דולר לשנתיים בהפועל ירושלים.
הוא חלק את הקו הקדמי בעונה זאת ביחד עם חברו לקבוצה לשעבר מהפועל אילת, סולימאן בריימו.
בשנתו הראשונה בקבוצה מירושלים סיפק זלמנסון ממוצעים של 8.9 נקודות ו-4.6 ריבאונדים.
ב-13 בפברואר 2020 זכה עם הפועל ירושלים בגביע המדינה.
בעונתו השנייה סיפק ממוצעים של 9.4 נקודות ביחד עם 4.8 ריבאונדים ב-19.1 דקות משחק.
ב-19 ביולי 2021 חתם בהפועל תל אביב, והצטרף לחבריו לקבוצה לשעבר, בר טימור וג'ייקובן בראון מהפועל ירושלים, וג'יי.
זלמנסון היה הסנטר הפתוח עבור קבוצתו בעונה זו, בה הוא סיפק ממוצעי קריירה בריבאונדים ובדקות במשחק, 9.3 נקודות ו-5.7 ריבאונדים ב-21.6 דקות במשחק.
הוא הצטיין במיוחד בסדרת רבע הגמר נגד מכבי תל אביב, שם סיפק מספרים של 15 נקודות ו-5.3 ריבאונדים בממוצע למשחק.
ב-4 ביולי 2023 הודיעה הפועל תל אביב על הארכת חוזהו של זלמנסון בשנתיים נוספות.
ב-30 ביוני 2024 הודיעה הפועל תל אביב על שחרורו של זלמנסון.
ב-11 ביולי 2024 חתם זלמנסון בהפועל חולון לשנתיים.
עם חתימתו הצטרף זלמנסון למועדון אקסקלוסיבי של שחקנים ששיחקו במכבי תל אביב, הפועל ירושלים, הפועל תל אביב, והפועל חולון, שכולל את זלמנסון, רפי מנקו, ותמיר בלאט.
זלמנסון שיחק בכל הנבחרות הצעירות של ישראל ובאליפות אירופה עד גיל 16 (דרג ב') סיים עם אחוזי הקליעה הגבוהים ביותר מהשדה (63.4).
בקיץ 2014 שיחק זלמנסון עם נבחרת העתודה של ישראל בכדורסל באליפות אירופה עד גיל 20 והציג יכולת טובה, כאשר הוא קולע 6.9 נקודות וקוטף 3.7 ריבאונדים בממוצע למשחק ב-15.5 דקות.
לקראת יורובאסקט 2017 נבחר לאחד משחקני הנבחרת ושימש מחליף לריצ'רד האוול בעמדת הסנטר.
בקיץ 2018 שוב זומן לסגל הנבחרת.
ב-2020 זומן לנבחרת ושימש מחליף לאיתי שגב בעמדת הסנטר.
ב-2022 זומן לסגל הנבחרת לקראת אליפות אירופה 2022. בפברואר 2023 זומן לחלון נבחרת ישראל למשחקי מוקדמות אליפות העולם בכדורסל.
זלמנסון התחתן בקיץ 2023. לו ולבת זוגו יש ילדה.
עידן הקרח: מסלול התנגשות או עידן הקרח 5 הוא סרט ההמשך של סרטי "עידן הקרח" שיצא לאקרנים ב-14 ביולי 2016 בבימויו של מייק ת'רמאייר.
כמו הסרט הקודם הוא הופק באולפני האנימציה "Blue Sky Studios" והופץ על ידי פוקס המאה ה-20.
באוקטובר 2024 נודע כי מתוכנן סרט ההמשך "עידן הקרח: נקודת רתיחה" שייצא לאקרנים בשנת 2027.
עלילת הסרט מתחילה ביונק הקדום דמוי-הסנאי סקראט, המנסה לקבור בלוט בשלג, אך מכה בטעות בכפתור של חללית ענקית קפואה לכודה בקרח.
הוא משחק עם הלחצנים שלה ושולח אותה לחלל איתו ועם הבלוט.
בתוך החללית סקראיט מפעיל כפתורים הגורמים לחללית להתנגש באסטרואידים מסוכנים המתחילים להתעופף ולהתנגש בכדור הארץ.
הוא עולה מהחללית אל אסטרואיד עצום וקטלני ועליו מנסה לקבור את בלוטו.
דבר זה משגר את האסטרואיד לעבר כדור הארץ, מה שעומד להכחיד את כל היצורים החיים בו.
בינתיים הממותה מני מתמודד עם האירוסין של בתו מישמיש לאהובה ג'וליאן ותכנונם לעזוב את העמק בו גרים הוא ואלי, בת זוגו.
מני מתנגד הן לעזיבתה את העמק והן לחיבורה לג'וליאן המנסה להרשים אותו ללא הועיל.
סיד העצלן מחפש בת זוג אך ממהר להציע נישואין לעצלניות איתם נפגש וכך הם דוחות אותו.
דייגו ושירה הנמרים הקדומים מנסים להתיידד עם הגורים בעמק אבל מראם מפחיד מדי את הצעירים.
במסיבת יום הנישואים של אלי ומני מופיעים מופעי זיקוקים של אסטרואידים המתפוצצים בשמיים וכל היצורים בורחים למקום מסתור.
בינתיים באק הסמור החי מתחת לאדמה בממלכת הדינוזאורים, מחזיר ביצה של טריצרטופסית שנחטפה בידי משפחת דרומזאורים מעופפים - גאווין, רוג'ר וגרט'י, ואלה נשבעים לנקום בו.
בבריחה מהדינוזאורים הוא מגלה סלע עם כיתוב של נבואה עתיקה.
באק הנרגש עולה אל פני השטח, מוצא את מני וחביריו ומספר להם שאסטרואיד ענקי עלול להשמיד את כל היצורים החיים בכדור הארץ, כפי שקרה בעידנים קודמים, אם לא ימצאו דרך לשנות את הפגיעה.
אך הוא עולה על כך שהאסטרואיד פגע כל פעם באותה נקודה וכך אם יעלו על הדרך לעצור אותה - יבטלו את השפעת האסטרואיד.
במהלך מסעם הם עולים על כך שאבני אסטרואידים קטנים הם בעלי יכולות מגנטיות ומשפיעות אחת על השנייה, וכך באק חושב להסיט על ידי אותם אבנים את האסטרואיד הענקי ולהחזירו לחלל.
לאחר נדודים, הקבוצה מגיעה לאזור בו פוגע האסטרואיד הענקי בכל תקופה - "גיאוטופיה" - ממלכה של חיות זקנות החיות בגבישי אסטרואידים שנפלו לפני עידנים ומעניקים להם מראה צעיר יותר.
בתוך גיאוטופיה סיד פוגש את ברוק העצלנית שנראית צעירה מכפי שהיא ומתחברת לסיד וגם סבתי מתיידדת עם טדי הארנב הכחול.
בגיאוטופיה הם פוגשים את המנהיג "שאנגרי לאמה" - למה זקנה בעלת קרניים וזקן תיש המתמחה בתרגילי יוגה ומסרב לבקשתם לשלוח לחלל את גבישי האסטרואיד של גיאוטופיה.
סיד וברוק מתאהבים זה בזה וסיד מוציא למענה גביש בדולח, אך הדבר גורם לאזור לאבד את השפעתו הקסומה וכל החיות הזקנות מאבדים את מראם הצעיר.
באק מנצל את המצב כדי להוביל את הגבישים אל תוך הר הגעש המלא בגייזרים וכך לגרום לו לדחות את האסטרואיד הגדול, למרות התנגדותו של שאנגר למה אך בתמיכת שאר החיות.
הדינוזאורים המעופפים מחפשים את באק לנקום בו וגם כדי להשתלט על כדור הארץ אחרי היכחדות היונקים, אך באק משכנע אותם שהם לא יוכלו לשרוד את פגיעת האסטרואיד והם מחליטים לעזור לו לעצור את האסטרואיד.
הם מתחילים לדחוף גביש ענק אל תוך הר הגעש בעוד הסטרואיד הבוער עומד ליפול בקרבתם, כמה דקות לפני הפיצוץ הענקי והם שומטים את הגביש הענק.
מני מנסה לדחוף את הגביש לתוך הר הגעש וג'וליאן עוזר לו ומציע להזיז אותו תוך ריקוד המגלגל את הגביש דרך ביתורי הסלעים היישר אל פנים ההר וכך הם ממלאים את כל שטחו של ההר בגבישים מגנטים.
כאשר הר הגעש נסתם הוא פולט הדף חזק כלפי מעלה ומפריח כדור גבישי ענק, בדיוק בזמן שהאסטרואיד הענק פוגע בכדור הארץ, אך החומר המגנטי שבתוך הגבישים שולח אותו חזרה לחלל ומציל את החיים בכדור.
עם זאת חתיכת גביש קטנה מצליחה ליפול לתוך בריכה קטנה בגיאוטופיה ומשיבה לגבישים את יכולת ההתחדשות, וכך תושבי גיאוטופיה שבים למראם הצעיר כולל סבתו של סיד שנשארת בגיאוטופיה לצד טדי.
דייגו ושירה הופכים לגיבורי הילדים הצעירים וברוק נפרדת מסיד במחשבה שהיא זקנה מדי עבורו.
לאחר עזיבתו היא חוזרת למראה הצעיר.
בסוף הסרט מתחילה חתונתם של מישמיש וג'וליאן.
בין אורחי החתונה סיד מוצא את ברוק הצעירה ושניהם מחליטים להתחתן גם כן, תוך שברוק שרה בקול לכבוד סיד.
סקראט ממשיך לשוטט בחללית שהטיס עד שהוא מתרסק על מאדים, גורם לפיצוץ עצום וכל החיים עליו מיד מושמדים.
דיבובדמותדיבוב באנגליתדיבוב בעבריתשםתיאור הדמותריי רומנואוהד שחרמנפרד "מני"זכר ממותה צמרית קשוח, בן זוגה של אלי ואביה של מישמישדניס לירייורם יוספסברגדייגוסמילודון זועף, בן זוגה של שירה וחברם של מני וסידג'ון לגוויזאמוטל פרידמןסידמגלוניקס ילדותי וטיפש המכיר את העצלנית ברוק ולבסוף מתחתן איתהכריס וודג'סקראטיונק קדום דמוי-סנאי מסוג קרונפיו, המבליח מדי פעם כאתנחתא קומית.
הוא מנסה לקבור את הבלוט שלו באדמה, דבר שגורם לו להפעיל חללית, לשלוח אותה לחלל ולגרום לאסטרואידים לטוס לעבר כדור הארץ ושאר כוכבים.קווין לטיפהנורית בנאי קורןאליממותה צמרית נקבה, בת זוגו של מני ואמה של מישמישסיימון פגצביקה פורמן באקסמור שתום עין החי לצד הדינוזאורים ומגונן מגנבים.
בהצצה לתוך מוחו נראים עוד כמה דמויות, ביניהם הסמור ניל דה באק, פיתגורס באק ורובו-באקניל דה-גראס טייסוןדב רייזרהסמור ניל דה באק - דמות בת דמותו של "ניל דה-גראס טייסון", בתוך מוחו של באק.
הוא רזה וחכם ממשפחתו ומנסה להזהיר אותם מתוכניותיהםג'סי טיילר פרגוסוןיפתח אופירשאנגארי לאמהלמה מתמחה ביוגה, המנהיג הרוחני של גאוטופיהמליסה ראושמאי יעקובסוןפרנסיןעצלנית שהייתה בדייט בודד עם סיד ועזבה אותולילי סינג -באבלז ומיסטיתאומות חדות קרן גמדיות ומבוגרות מסוג אאוהיפוס המתגוררות בגאוטופיה.
כמו שאר החיות הם מבוגרות בהרבה ממראם - דן שצברג, גדי לוי, סער בדישי, ליאור פרידמן, שירלי לילו, מאיה געש, טליה ברקאי והדר אמיר דמויות נוספות
עידן וולס (נולד ב-8 בינואר 1977) הוא מנהל ישראלי, משמש כמנכ"ל קבוצת דלק, חבר הנהלה בזכיינית השידור קשת ובחברת החדשות.
וולס הוא הצעיר מבין שני אחים, וגדל ברעננה.
אביו, אלחנן וולס, מועסק בתעשייה האווירית כהנדסאי מטוסים, ואמו, רחל וולס, עובדת במחלקת התרבות של עיריית רעננה.
לאחר שסיים את לימודיו בתיכון אוסטרובסקי שברעננה במגמה הריאלית, שירת וולס כסמל מבצעים בפיקוד העורף.
בשנת 1999 החל את לימודיו האקדמיים באוניברסיטת תל אביב, וב-2003 השלים את התואר הראשון במשפטים.
במהלך לימודיו עבד כמתמחה במשרד עורכי הדין גורניצקי ושות' בתחומי שוק ההון, עסקאות בינלאומיות, ומיזוגים ורכישות.
לאחר סיום לימודיו השתתף וולס בתוכנית הראליטי "השגריר", ובתום התוכנית, בשנת 2005, חזר לעבודתו בגורניצקי ושות'.
בהמשך אותה שנה הצטרף לקבוצת יצחק תשובה ושימש כאחראי על הפיתוח העסקי של הפעילות הפרטית של הקבוצה, וכעוזרו האישי של תשובה..
לקראת סוף שנת 2008 עזב את קבוצת תשובה לפרק זמן קצר וחזר בתחילת שנת 2009. זמן קצר לאחר חזרתו לקבוצה, התמנה וולס למספר דירקטוריונים בחברות הפרטיות והציבוריות של תשובה, בהן: דלק אנרגיה, חברת החדשות, זכיינית השידור קשת, אלעד ישראל בע"מ ועוד.
ב-2008 דירג מגזין "פורבס ישראל" את וולס במקום ה-126 ברשימת 300 הצעירים המשפיעים בישראל בתחום העסקים.
בשנת 2010 הצטרף וולס לצוות הפרשנים של תוכנית הטלוויזיה הכלכלית 'סוגרים חשבון' ששודרה בטלוויזיה החינוכית.
באוגוסט 2015, במקביל לתפקידו כמנכ"ל קבוצת תשובה, מונה וולס לכהן גם כמשנה למנכ"ל קבוצת דלק, קבוצת ההחזקות הציבורית הנסחרת בבורסה לניירות ערך בתל אביב, שבבעלותה מאגרי הגז הטבעי "תמר" ו"לוויתן".
בנובמבר 2019 פורסם מינויו למנכ"ל קבוצת דלק במקומו של אסי ברטפלד, החל מ-1 בינואר 2020.
וולס נשוי לשירי קריספין, יועצת תקשורת אסטרטגית ודוברת קבוצת קבוצת שטראוס, אותה פגש במהלך שירותו הצבאי.
עידן התמימות הוא סרט קולנוע אמריקאי מסוגת דרמה רומנטית משנת 1993 בבימויו של מרטין סקורסזה עם דניאל דיי-לואיס, וינונה ריידר ומישל פייפר בתפקידים הראשיים.
התסריט מבוסס על רב המכר "עידן התמימות" של אדית וורטון משנת 1920 שזיכה אותה בפרס פוליצר לספרות.
הסרט הוא דרמה תקופתית ובו שחזור מדויק של חיי החברה הגבוהה בניו יורק בשנת 1870 מבחינת התלבושות, הריהוט כלי האוכל, כלי התחבורה, הריקודים וכללי ההתנהגות הנוקשים שלא מתירים סטייה.
החלק האחרון של הסרט צולם בפריז.
הכיכר שבה ממתין גיבור הסרט לאהובתו מהעבר הפכה ליעד תיירות מבוקש.
ניולנד ארצ'ר (דניאל דיי-לואיס) הוא עורך דין עשיר ממשפחה מיוחסת בניו יורק בשנת 1870. הוא עומד להכריז על אירוסין עם מיי וולנד (וינונה ריידר), אף היא ממשפחה עשירה ומיוחסת.
גב' וולנד (ג'רלדין צ'פלין), אמה של מיי מרוצה מכך וכן אמו של ניולנד (שאן פיליפס) אך האישור הסופי חייב להינתן מהדודה מינגוט (מרים מרגוליס) היושבת כל היום על כורסא מוקפת בכלבי מחמד ועל פי החלטתה מאושרות כל הפעולות במשפחה.
היא מאשרת את הקשר בין ניולנד ומיי אך מיי רוצה לדחות את האירוסין כדי להיות בטוחה ונוסעת עם אמה לפלורידה.
בת דודתה של מיי, הרוזנת אלן אולנסקה (מישל פייפר) מגיעה לניו יורק מאירופה ומתקבלת בקרירות על ידי החברה הגבוהה שם.
היא נשואה לרוזן הפולני אולנסקי אך נישואיהם עלו על שרטון בגלל בגידותיו.
הוא מפיץ שמועות זדוניות עליה והיא מבקשת להתגרש.
ניולנד מתבקש על ידי המשפחה לשכנע את אלן להסכים לתנאיו של הרוזן ולא להתגרש כי הגירושין יכולים להטיל כתם על יושרה של המשפחה.
ניולד מרגיש משיכה חזקה לאישה העצמאית הזאת שאינה מפחדת לסטות מההתנהגות המקובלת בחברה הסגורה הזאת.
כדי לא להיסחף, נוסע ניולנד לפלורידה ומשכנע את מיי להקדים את חתונתם.
היא משתכנעת ובאישור של הדודה מינגוט נערכת החתונה בהשתתפות כל החברה הגבוהה למעט הרוזנת אולנסקה.
ניולנד מחליט שזה הרגע בו יתוודה לפני מיי על אהבתו לאלן ויעזוב לאירופה, אך היא מפתיעה אותו בכך שהיא אומרת לו שהיא בהריון וכי הודיעה זאת לרוזנת אולנסקה שעזבה לאירופה.
ניולנד מחליט בכאב להישאר עם מיי.
השנים חולפות, ניולנד בן 57, אשתו מיי מתה מדלקת ריאות ויש להם שלושה ילדים.
בנו הבכור טד מזמין אותו להצטרף אליו לטיול בפריז.
הם מסיירים בעיר האורות וטד אומר כי קבע עם הרוזנת אולנסקה פגישה בביתה ומבקש מאביו להצטרף.
ניולנד נענה בחוסר רצון אך כשהם מגיעים הוא מבקש מטד שילך לבדו והוא יצטרף מאוחר יותר.
טד נכנס לבנין וניולנד מתיישב על ספסל בסמטה ומתבונן בחלון דירתה של אלן אך כעבור זמן מה הוא קם ועוזב את המקום.
פרס אוסקר לשחקנית המשנה הטובה ביותר - וינונה ריידר
פרס אוסקר לפסקול המקורי הטוב ביותר - אלמר ברנשטיין
פרס אוסקר לתסריט המעובד הטוב ביותר -ג'יימס קוק ומרטין סקורסזה
פרס באפט"א לשחקנית הטובה ביותר בתפקיד משנה - מרים מרגוליס
פרס באפט"א לשחקנית הטובה ביותר בתפקיד משנה - וינונה ריידר
פרס גלובוס הזהב לשחקנית המשנה הטובה ביותר - סרט קולנוע - וינונה ריידר
פרס גלובוס הזהב לשחקנית הטובה ביותר - סרט דרמה - מישל פייפר
פרס גלובוס הזהב לבמאי הטוב ביותר - סרט קולנוע מרטין סקורסזה
עידן הקרח הוא זיכיון אנימציה של חברת פוקס המאה ה-20 המופק על ידי חטיבת האנימציה של Blue Sky Studios.
הזיכיון מורכב מחמשת סרטי האנימציה עידן הקרח (2002), עידן הקרח 2: נמסים מצחוק (2006), עידן הקרח 3: עלייתם של הדינוזאורים (2009), עידן הקרח 4: יבשת בתנועה (2012) והסרט החמישי בסדרה, עידן הקרח: מסלול התנגשות (2016).
מנפרד או מני (מדבבים: ריי רומנו בסרטים 1-5 ושון קנין בסרט השישי/טוביה צפיר ואוהד שחר) הוא ממותה צמרית זכר בעל אופי אדיש אך גם רגיש לסביבתו.
בעל פרוותו בצבע חום-אדמדם ושיער ראש שחור.
הוא טוען שאיננו שמן, ונראה כך בגלל הפרווה שלו.
בבגרותו של מני אשתו ובנו נהרגו בידי ניאנדרטלים ונשאר לחיות לבד, מה שהפך אותו לאדיש לרוב היצורים בסביבתו וגם מנע ממנו להיקשר לממותות אחרות.
בסרט הראשון הוא מציל את סיד משני ברונתותריומים ועוזר לו בניגוד לרצונו להשיב תינוק אנושי להוריו, כשבהמשך הוא נקשר אל התינוק למרות עברו.
הוא רוכש את אמונו של דייגו כשמציל אותו מנפילה ללבה רותחת.
דבר זה מוביל את דייגו לבגוד בחביריו ולהרוס את המארב שהכינו לו שאר הנמרים, ומני ניצל ממנו והורג את סוטו.
לבסוף הוא משיב את התינוק ראשה לאביו.
בסוף הסרט מני נקשר אל דייגו וסיד ושלושתם חוברים יחד.
בסרט השני מני נתקל באלי, ממותה אשר גדלה עם אופוסומים ובשל כך חושבת שגם היא אופוסום.
לאורך העלילה מני ואלי מתקרבים ומתרחקים אך לבסוף הם נקשרים, אחרי שמני מציל אותה מהצפה בעודה כלואה במערה.
לאחר מכן הוא אוזר אומץ ומבקש ממנה להיות אשתו והיא מוכנה.
בסרט השלישי מני עומד להפוך לאבא ובשל כך הוא מגונן על אלי.
למרות זאת, הוא נאלץ לרדת איתה לעולם הדינוזאורים המסוכן כדי להציל את סיד.
לאחר שסיד נמצא, אלי יולדת את בתם, מישמיש.
בסרט הרביעי מני מנסה להשגיח על מישמיש למרות התנגדותה, אך נופל לקרחון הצף לעבר הים.
הוא מתעמת עם קפטן הפיראטים גאט והורס לו את הספינה.
בשל כך הקפטן נשבע לנקום בו והוא לוכד את אלי ומישמיש, אך מני מצליח להציל אותם בסוף.
קפטן גאט מוביל אותו לדו-קרב סופי אך מני מנצח אותו וניצל בזכות הלווייתן פרציוס.
בסרט החמישי כאשר מישמיש מתארסת לג'וליאן והשניים מחליטים לנדוד, מני אינו מסכים לכך ומנסה ללא הצלחה לגרום להם להיפרד.
לאחר רעיון מוצלח של ג'וליאן בנוגע לסילוק האסטרואיד מאטמוספירת כדור הארץ מנפרד משנה את דעתו עליו וחוזר בו.
ג'וליאן ומישמיש מחליטים להישאר לצד מנפרד ואלי.
הוא מופיע לזמן קצר בסרט השישי, כשהוא מעליב את קראש ואדי שהרסו את מחנה הקיץ שלו.
בסוף הסרט הוא מתנצל בפניהם וקורא להם לשוב לעולם הקרח.
אלי (מדבבות: קווין לטיפה בסרטים 2-5 ודומיניק ג'נינגס בסרט השישי/נורית בנאי קורן) היא נקבת ממותה צמרית המופיעה מהסרט השני והיא בת זוגו של מני, אמה של מישמיש וכלתו של ג'וליאן.
לעומת מני, אלי רגועה, שמחה ולבבית יותר וצבע פרוותה אדמוני-חום.
היא מבלה תמיד עם קראש ואדי וחושבת שהיא אופוסומית, מאז שאמם של קראש ואדי אימצה אותה.
היא לא מצליחה להבין מה הוא מינה האמיתי, גם כאשר זכרי האופוסומים דחו אותה או כשהיא נתקעת במעבר הקטן מדי עבורה.
בסרט השני היא מגלה את מני ולאורך הסרט מבינה שהיא ממותה.
השניים מתקרבם ומתרחקים לאורך הסרט אך רבים בסיום על ניסיונה למצוא דרך עוקפת לסירה במקום ללכת לנתיב גייזרים לוהטים.
אלי נתקעת במפולת סלעים שמתחילה להיות מוצפת במים ובסוף משוחררת על ידי מני.
בסרט השלישי היא יורדת עם מני אל עולם הדינוזאורים ובסוף הסרט ממליטה את מישמיש.
בסרט הרביעי היא נפרדת ממני שנופל לקרחון הצף ללב הים ובסוף נכלאת על ידי קפטן גאט, יחד עם בתה, אך מני משחרר אותם.
בסרט החמישי מנסה לעודד את בתה ואת ג'וליאן להישאר לצידם, אך רק לקראת סוף הסרט מצליחה בכך.
היא מופיעה לזמן קצר בסרט השישי, כשהיא מבקשת מקראש ואדי לגלות זהירות אך הם לא מקשיבים לה ומחפשים עצמאות ממנה, תוך שהם בורחים ממנה בלילה.
בבוקר היא מובילה את החבורה לחפש אותם עד לעולם הדינוזאורים וכשהם נפגשים היא קוראת להם לשוב לעולם הקרח והם מחליטים לבקר מדי פעם.
מישמיש הקרויה באנגלית פיצ'ס (מדבבות: סיארה בראבו כתינוקת וקיקי פאלמר/משי קלינשטיין כבוגרת) היא נקבת ממותה צמרית צעירה שנולדה בסוף הסרט השלישי.
מישמיש נראית כמו אמה עם פרווה חומה-אדמונית.
היא נולדת בעולם הדינוזאורים התחתון, על מדפי אבן מתנועעים ועולה עם החבורה לעולם הקרח.
בסרט הרביעי היא הופכת למתבגרת מרדנית המתחברת לקיפוד לואיס ובהמשך מנסה להתקבל לצעירי הממותות ובראשם הממותה איתן, אך אלה רואים בה מוזרה עקב חבירתה ללואיס וכן לקראש ואדי האופוסומים, שבהמשך מרגלים אחריה לאביה.
היא רבה עם אביה שהודף אותה מהצעירים ובמריבה ביניהם הוא נופל לקרחון קטן שצף לעבר האוקיינוס.
בהמשך היא פוגעת בלואיס בשביל חבורת הצעירים, אך עוזבת אותם לאחר שבילו סמוך למפולת מסוכנת.
בסוף הסרט היא נכלאת עם אמה על ידי קפטן גאט המחפש את מני וניצלת על ידי לואיס ועל ידי אביה שאחר כך מרשה להם לצאת יחדיו.
בסרט החמישי היא מתארסת לממותה ג'וליאן ורוצה להתחתן איתו ולעזוב את הוריה.
שתי הפעולות מרגיזות את אביה שדוחה את בקשותיו של ג'וליאן לקבל את בתו, אך בסוף הסרט משנה את דעתו.
בסרט השישי משי לא מופיעה.
ג'וליאן (מדבבים: אדם דווין/עידן דנקנר) הוא זכר ממותה צמרית מתבגר המופיע בסרט החמישי ומתחבר לבתו של מני, מישמיש.
הוא בעל שיער חום כהה והוא חברותי, אך מעט מוזר ונוטה להלך לצדדים.
מני מתנגד לנישואיה אליו וכן לעזיבתה את העמק איתו וג'וליאן מנסה להרשים אותו ללא הועיל.
בסוף הסרט הוא מציע את עזרתו למני לסחוב את גבישי הקרח לתוך הר הגעש ולבטל את האסטרואיד הקטלני.
מני משנה את דעתו עליו ומתיר לו להתחתן עם בתו והם נישאים ונשארים קרוב להוריה של מישמיש.
בסרט השישי ג'וליאן לא מופיע.
סיד (מדבבים: ג'ון לגוויזאמו בסרטים 1-5 וג'ק גרין בסרט השישי/טל פרידמן ונועם ציקוושווילי) הוא מגלוניקס זכר בעל פרוותו בצבע ירוק, ייתכן שמאצות וצוואר קצת ארוך.
סיד טיפש ומעיק על חבריו והוא חסר טאקט או נימוסים, מדיף ריח רע ובנוסף הוא גם חלש ופחדן.
למרות כל הנטיות השליליות הללו סיד תמיד נותן עצות מעולות, שחלקן מתממשות והוא פועל מתמימות וטיפשות.
בסרט הראשון סיד ננטש על ידי משפחתו ומותקף בידי זוג ברונתותריומיים זועמים אך ניצל בידי מני.
כשהם נתקלים בתינוק מני נאלץ לעזור לו להשיב תינוק אנושי להוריו.
לאחר מארב של סמילודונים הם מצליחים להשיב את התינוק לאביו.
בסרט השני הוא סיד מטפל במני הנתקל בממותה אלי ומנסה לשדך ביניהם כדי להציל את הממותות מהכחדה.
כמו כן הוא נותן לדייגו עצה איך לשחות מבלי לפחד.
כאשר הוא מנסה להדליק אש מגלים אותו עצלני מיני שכמעט הורגים אותו אך לבסוף מאמינים שהוא טיפל בהצפה עבורם ורוצים שינהיג אותם, אך הוא מוותר.
בסרט השלישי סיד מחפש חברים חדשים, נתקל ב-3 ביצי טירנוזאורוס, אשר בוקעות ומחוללות צרות בעמק.
כשהאמא האמיתית שלהם באה לקחת אותם סיד מתנגד לרעיון.
הוא נתפס בידיה ונגרר לעולם התחתון, שם היא מנסה לטרוף אותו וצאצאיה בולמים אותה.
לאחר זמן קצר של עוינות ביניהם הם נקשרים נפשית, כך שהאמא מצילה אותו מרודי בסוף הסרט.
בסרט הרביעי סיד סוף סוף נפגש עם משפחתו שוב, אך מתברר כי הם באו רק כדי להצמיד את סבתו המעצבנת אליו והם נוטשים אותו.
הסבתא מתלווה אל החבורה במסעם הימי.
בסרט החמישי סיד מחפש בחורות ונדחה אך לבסוף מגלה בחורה זקנה בעלת מראה צעיר בשם ברוק ומתאהב בה.
הוא גם מתנדב להיות המקים של חתונתם של ג'וליאן ומישמיש ובעצמו מתחתן עם ברוק תוך כדי החגיגה.
סיד מופיע לזמן קצר גם בסרט השישי (ללא ברוק וללא סבתי) ומלווה את החבורה לעולם הדינוזאורים.
סבתי (מדבבות: ונדה סייקס/רמה מסינגר ואן קונופני) היא סבתו של סיד העצלן.
היא עצלנית נמוכה וכפופה עם פרווה סגולה ומסריחה והיא הולכת עם מקל.
השיניים שלה חלשות והיא רוצה שסיד ילעס לה את האוכל לפני שהיא אוכלת.
היא גם צעקנית ונוטה לנפנף את המקל שלה לעבר מי שמסתכל עליה או לעבר הנכד שלה.
היא מופיעה מהסרט הרביעי כשמשפחתו של סיד מגיעה לפגוש אותו, אך רק בשביל למסור בידיו את הסבתא הזקנה שלו ואז בורחים.
בהמשך היא מתחבאת ומופיעה על הקרחון הימי עם החבורה.
סבתי היא חברה של פרציוס, המציל את החבורה מהפיראטים בסוף הסרט הרביעי.
בסרט החמישי היא ממשיכה עם החבורה לעבר "גיאוטופיה" ושם פוגשת בארנב הזקן (הנראה צעיר) טדי ומתחברת אליו עד שהוא חוזר להיראות זקן כשהגבישים מפסיקים לפעול.
היא מתחברת אליו שוב כצעיר וגם היא הופכת לבעלת מראה צעיר ושיער שופע.
בסרט השישי סבתי לא מופיעה.
ברוק (מדבבות: ג'סי ג'יי/אילנית גרשון) היא עצלנית קרקע מבוגרת המופיעה בסרט החמישי.
היא חיה בגבישי גיאוטופיה המעניקים לה מראה צעיר.
בצורה זו היא נראית ג'ינג'ית עם שיער שופע והיא מתאהבת בסיד שמתאהב בה גם הוא ורוצה להעניק לה גביש אסטרואיד, אך בתגובה הורס את המקום ומחזיר לתושבי המקום כולל לברוק, את מראם המבוגר.
סיד עוזב לבסוף בלי להמשיך איתה אך בסוף הסרט נופל גביש אסטרואיד חדש המעניק יכולת התחדשות וכך היא חוזרת למראה הצעיר ומתחתנת עם סיד.
בסרט השישי ברוק לא מופיעה.
דייגו (מדבבים: דניס לירי בסרטים 1-5 וסקיילר סטון בסרט השישי/יורם יוספסברג) הוא טיגריס שנחרבי זכר זועף וקשוח וחברם הטוב ביותר של מני וסיד.
עד אירועי הסרט הראשון היה החבר הקרוב ביותר של סוטו והם חלקו חיים משותפים.
בסרט הראשון סוטו ממנה אותו לתפוס את התינוק הניאנטרתלי ראשה, אך אמו מעדיפה ליפול למפל גבוה והוא מאבד אותו.
סוטו המאוכזב קורא לו לעקוב אחרי התינוק או שייהרג במקומו והוא מוצא את התינוק אצל מני וסיד.
הוא מרגל אחריהם ושולח אותם לעבר מארב ביציאה מצוקים.
ואולם מני מציל אותו מנפילה לנהר לבה והוא מגלה למני על המארב, כך שיוכלו להתמודד מראש ולבסוף נלחם עם סוטו ומוכנע.
דייגו נפצע קשה וכמעט נהרג אך מני הורג את סוטו לפני כן.
בסרט השני דייגו נודד עם מני וסיד דרומה ונאלץ להתמודד עם הפחד הטבעי שלו ממים.
לצד סיד הוא מנסה לארגן מפגש בין מני לאלי שמצליח לבסוף.
בסרט השלישי דייגו מחליט שהוא צריך לעזוב את העדר שלו, אך מחליט לחזור ולהציל את סיד שנחטף בידי אמא טירנוזאורוסית.
הוא מוצא את החבורה ובהמשך שומר על אלי כשהיא יולדת בעוד מני הודף מתקפת דינוזאורים.
בסרט הרביעי הוא נחטף בידי צוות פיראטים הכולל נקבת סמילודון בשם שירה.
הוא מנסה להימנע מלחימה בה אך היא מכניעה אותו.
כשספינתה מתפרקת היא נאלצת להימצא על אותו קרחון עם החבורה שבהמשך כולאת אותה, אך דייגו מנסה לגרום לה לחבור לעדר שלו, מה שמצליח בסיום הסרט והם הופכים לזוג.
בסרט החמישי דייגו ושירה מנסים להתקשר לגורים, אך מראם מפחיד מדי.
רק לאחר אירועי הסרט כמה גורים מחליטים להקשיב להם.
דייגו מופיע לזמן קצר גם בסרט השישי (אך ללא שירה) ומלווה את החבורה לעולם הדינוזאורים.
שירה (מדבבות: ג'ניפר לופז/אורנה כץ) היא טיגריסית שנחרבית בעלת פרווה אפורה המופיעה מהסרט הרביעי.
היא מתחילה כחברה בספינת פיראטים בראשות קפטן גאט וצוותו, לאחר שעזבה להקת סמילודונים בדומה לדייגו.
היא פוגשת את דייגו וחבריו בעודם על קרחון בים ועוזרת ללכוד אותם.
היא מזלזלת בדייגו שנראה לה רכרוכי, אך כשספינתה נשברת והיא שוחה ומתחילה לטבוע, היא נאלצת לחלוק עם החבורה קרחון, בעודם מחפשים יבשה.
כשהיא מגיעה לאי היא מנסה לברוח, אך נתפסת ונכלאת על ידי דייגו שמתאהב בה ומבקש ממנה לחבור אליהם.
היא בורחת מהם וחוזרת אל קפטן גאט, הכועס עליה שהובסה בידי החבורה ומוריד אותה בדרגה.
בשל כך היא מנסה לעזור להם בסתר לברוח ובסוף מנסה לשחרר את אלי מהחבלים שכולאים אותה.
לאחר הקרב הסופי היא מתחברת לחבורה ומתחתנת עם דייגו.
היא ממשיכה עם החבורה בסרט החמישי, בו היא ודייגו מתלבטים האם לעשות גורים בשעה שרוב הגורים באזור מפחדים מהם.
לבסוף חלק מהגורים מחליטים להתקרב אליהם ולהקשיב לסיפורם.
בסרט השישי שירה לא מופיעה.
באחד הסרטים נרמז שהיא צדה לעיתים בלילות עם קבוצת פומות.
קראש (מדבבים: שון ויליאם סקוט/יובל סגל וגילן שחף) ואדי (מדבבים: ג'וש פק/אסף אבידן ודן קיזלר) הם זוג אחים אופוסומים בעלי אף מקומט ובטן מפוספסת בשחור-לבן.
שניהם שובבים, טיפשים וחסרי אחריות, המשתעשעים גם ברגעים קשים.
עם זאת הם פחדנים ובדומה לרוב האופוסומים נוטים מעמידים פני מתים בעת איום.
הם גם נתלים הפוך מהעצים בשנתם.
הם מופיעים מהסרט השני, כאחיה המאומצים של אלי, ממותה שאמם אימצה כילדתה.
אלי הייתה בטוחה שהיא אחותם אך התפכחה בהמשך הסרט.
עדיין היא נשארה חברתם הטובה המשגיחה שלהם.
בסרטים השלישי והרביעי הם חוברים גם לבתה של אלי, מישמיש ומוצגים כשומרים סמויים שלה, אך היא מצליחה לחמוק מהם.
בסרט החמישי נעים לצד החבורה בניסיון להינצל מאסטרואיד.
בסרט השישי הם מופיעים בתפקיד ראשי, כשהם מחפשים עצמאות מאלי ושאר החבורה ועוזבים בלילה כדי להגיע לעולם הדינוזאורים, בידי התזה מענף גבוה.
כשהם מגיעים לגשר הם מותקפים בידי זוג הרפטורים של אורסון אך ניצלים בידי באק הרכוב על פטרודקטיל, המנסה להחזיר אותם אך מגלה שהגשר נחסם בסלעים.
הם מלווים למחבואו (וכמעט נאכלים בידי צמח טורף) ושם מותקפים שוב בידי הרפטורים, אך ניצלים בידי זי.
החבורה נעה לבור המים בניסיון לעצור את אורסון ופוגשים את אמא טירנוזאורוס, אך אז שוב מותקפים.
לאחר שבאק מסגיר עצמו לאורסון הם מחפשים דרך להביס את הרפטורים ובקרב הסופי מצליחים לשלוט באש ומשנים את נאמנות הרפטורים לאורסון.
בזמן זה אלי ושאר החבורה מגיעים ואלי מתנצלת על יחסם ומבקשת שישובו למעלה.
קראש ואדי מחליטים להישאר למטה עם באק וזי אך מחליטים לעלות להיפגש מדי פעם.
באקמינסטר המכונה באק (מדבבים: סיימון פג/צביקה פורמן) הוא סמור גמיש וזריז המופיע בסרט השלישי, החמישי והשישי.
הוא בעל פרווה חומה והוא עומד על שתיים ומאוד גמיש.
הוא מתבודד שובב ומצחיק אך עוטה אופי כועס כדי להיראות רציני.
הוא מגדל דלעת וטוען שהיה נשוי לאננסית.
באק בעל יכולות להתמודד עם דינוזאורים מסוכנים אך הוא נפצע בקרב עם הבריוניקס הענקי והאכזר רודי שפצע את אחת מעיניו, אותה הוא מכסה ברטייה מעלים.
עם זאת באק הוציא לו אחת משיניו כנקמה, לפני שרודי בלע אותו.
עם זאת היחס אליו אמביוולנטי ולעיתים קרובות הוא רוכב עליו בהנאה.
בסרט השלישי הוא פוגש את החבורה שירדה להציל את סיד ומציע את עזרתו כל עוד הם יקשיבו לו.
הוא מציל את סיד יחד עם קראש ואדי, על גבי פטרוזאור ועוזר לחבורה לעלות שוב למעלה.
במחשבתו שרודי נהרג הוא חושב לעלות עם החבורה למעלה, אך שומע את שאגתו וחוזר חזרה.
בסרט הרביעי הוא מקבל הופעת אורח על גבו של רודי, מנקודת מבטו של סקראט הנופל.
בסרט החמישי הוא מציל ביצים מלהקת דרומוזאורים מעופפים המחליטים לנקום בו ובבריחה מהם מוצא נבואה.
הוא עולה עם הנבואה למעלה, פוגש את החבורה, גורר אותם לאזור של פגיעת האסטרואיד ועולה על דרך לעצור אותו - גבישי אסטרואיד שנפלו ובעלי יכולת מגנטיות.
הוא נתפס על ידי הדרומזאורים המעופפים, אך משכנע אותם לעזור לו.
בסרט השישי באק מופיע בתפקיד ראשי בעולם הדינוזאורים, כשהוא מציל את קראש ואדי מטריפה בידי הרפטורים של אורסון, רכוב על פטרודקטיל ואז נמלט איתם מאורסון וצבאו.
הוא פוגש גם את זי אך חש עימות איתה, לאחר שהתנהלותו החפוזה שמה אותם בסכנה.
בהמשך הם פוגשים את אמא טירנוזאורוס ומנצלים אותה להגן עליהם, אך זי מרססת אותה בגז והיא מתעלפת כדי שבאק יטפל בשן שלה.
הרפטורים תוקפים ובאק מסגיר עצמו כדי להגן על חביריו.
אורסון מתכנן לזרוק אותו לרפטורים אך קראש, אדי וזי מצילים אותו מהכלוב.
הוא פונה לאורסון לשלום אך אורסון מתנגד לכך ותוקף אותו.
הוא מובס והרפטורים שלו משנים נאמנות לקראש ואדי, כשבאק מפנה אותם נגדו והם צדים אותו.
לאחר מכן באק וזי כנראה נשארים זוג בעולם הדינוזאורים.
לואיס (מדבבים: ג'וש גד/גילן שחף) הוא קיפוד מתחפר המופיע בסרט הרביעי.
הוא מתחבר למישמיש ומציע ללוות אותה ולשמור עליה אך מני דוחה אותו עקב גודלו הקטן מדי.
מישמיש נקשרת אליו ומצילה אותו, אך כמתקרבת לחבורת ממותות צעירות בראשות איתן, הוא מבקש ממנה להיפטר ממנו והיא אומרת לחבורה שהיא לא חברה אמיתית שלו אך לואיס שומע אותה, נעלב ובורח.
בהמשך הוא מגיע להציל את מישמיש מקפטן גאט, על ידי תרגיל הסחה וכך הם משלימים ומני מרשה להם לחזור להיות יחד וגם צעירי הממותות מתחברים אליו ואל מישמיש.
לואיס מופיע בהופעת קמע קצרה בסרט החמישי, אך ללא דיבור ואינו מופיע בסרט השישי.
ככל הנראה הוא עוזב את מישמיש לאחר שהתארסה לג'וליאן (למעשה השחקן ג'וש גד היה עסוק בעת יצירת הסרט בדיבוב בסרט אחר).
סקראט (מדבבים: כריס וודג') הוא יונק קדום דומה לסנאי שאינו מדבר (אך מבין שיחות של חיות אחרות) ומספק קו עלילה משני כאתנחתא קומית, אף שהוא גורם למרבית הבעיות הגדולות.
הוא רודף אחרי בלוט אחד כל הזמן אך הוא אף פעם לא מצליח להטמין אותו.
בסוף הסרט הראשון, הוא קופא למשך 20,000 שנים בגוש קרחון וכשהבלוט שלו נשטף הוא מחליף אותו בזרע קוקוס.
בסרט השני הוא עוזר ברגע האחרון, בלי לדעת, להוציא את המים ששוטפים את העמק ומאיימים להטביע הכל, על ידי שבירת קרחון החוסם את האזור.
בסרט השלישי סקראט מתאהב ביונקת מעופפת מסוגו, אך היא אינה מחזירה לו אהבה, עד שהוא מציל את חייה והם מתחברים עד שנמאס לסקראט.
בסרט הרביעי סקראט נופל לבטן האדמה ותנועותיו גורמות לנדידת היבשות, הגורמות לרעידות של קרחונים ואדמות.
בהמשך הוא מוצא מפה מקליפת בלוט המובילה אותו לסקראטלנטיס - עיר של יונקים דומים מפותחים, אך הוא מטביע אותה בטעות בים.
בסרט החמישי הוא מפעיל בטעות חללית גדולה, פוגע באסטרואיד ענק העומד להתנגש בכדור הארץ ומשמיד את כל החיים על מאדים.
בסרט השישי סקראט לא מופיע כלל.
למעשה סקראט איננו סנאי, אלא מין יונק קטן קדום הקרוי קרונפיו ושייך לקבוצה עתיקה שנכחדה עוד בעידן המזוזואיקון.
רושה המכונה גם פינקי (מדבבת: טרה סטרונג) - בנם הניאנדרטלי של רונאר ונדיה.
ניצל ממארב הנמרים ובעזרת מני, סיד וגם דייגו מצליח לשרוד בעודם מחזירים אותו לאביו.
במשך הסרט הוא לומד ללכת, אך לא לדבר.
סוטו (מדבבים: גוראן וישניץ'/מיכה מורים) - טיגריס שנחרבי, ראש הלהקה של דייגו שהיה חברו הטוב ביותר.
הוא מצווה על דייגו להביא את רושה, אך מתעצבן כשהוא נכשל ושולח אותו להביא את התינוק אליו.
הוא מגלה שמני שומר עליו ומכין למני ולסיד מארב במעבר קרחונים.
עם זאת דייגו בוגד בלהקתו, משבש את ההתקפה שלהם ובקרב האחרון נלחם בסוטו וכמעט הורג אותו.
עם זאת דעתו מוסחת מהתינוק ומני הורג אותו על ידי מכה המפילה קרחונים חדים הפוגעים בו.
זיק (מדבבים: ג'ק בלאק/אלי לולאי) - טיגריס שנחרבי מלהקתו של סוטו.
קטן וטיפש, חסר שליטה עצמית ונוטה לצחקק לעצמו.
בסוף הסרט ניסה להתנפל על התינוק אך נתקע בחור ונבלם על ידי סיד.
אוסקר (מדבבים: דידריך באדר/עמי מנדלמן) - טיגריס שנחרבי נוקשה מלהקתו של סוטו.
נשלח לקרוא לדייגו כשלא חזר בתחילה.
לני (מדבבים: אלן טודיק/יואב בר לב) - טיגריס שנחרבי מלהקתו של סוטו השייך לסוג הומוטריום.
רעבתן ושמן מחבריו, ובעל שיניים קצרות יותר.
רונאר - המנהיג של שבט הניאדרטלים המותקפים בסרט שכמו שאר האנשים הוא אילם.
דייגו כמעט טורף את בנו, רושה, אך אשתו, נדיה נמלטת איתו.
עם זאת התינוק שורד ורונאר מקבל אותו חזרה ממני בסיום הסרט ובתמורה מקבל ממנו תכשיט.
נדיה - אשתו הניאנדרטלית של רונאר הבורחת מדייגו עם בנה, רושה, לעבר מפל מים ולנהר שוצף.
היא מותשת אך מגיעה לגדה ושם מניחה את התינוק לעיני סיד ומני.
כאשר מני מייצב את רושה היא מאבדת כוחות וכנראה טובעת בנהר.
כמו בעלה היא אינה מדברת.
קארל (מדבבים: סדריק קילס/אלי דור חיים) - אמבולותריום, ההולך יחד עם פרנק.
סיד מעצבן אותם והם מנסים להרוג אותו, עד שמני מביס אותם.
בהמשך הם נתקלים בו שוב אך הם מניחים לו, כשרואים אותו בפיו של דייגו וחושבים שהוא מת.
פרנק (מדבבים: סטיבן רוט/יואב בר לב) - מגצרופס ההולך יחד עם קארל.
בהמשך הם נתקלים בו שוב אך הם מניחים לו, כשהם מוצאים אותו בפיו של דייגו וחושבים שהוא מת.
ג'ניפר ורייצ'ל - (מדבבות: ג'יין קרקובסקי ולורי באגלי בהתאמה) - זוג עצלניות ש"יוצאות" עם סיד בבורות מים חמים.
גניפר בלונדינית עם שיער עומד הנראית טיפשה ורייצ'ל מתולתלת שחורה ונראית חכמה יותר.
דאב (מדבב: אלן טודיק) - דודו מטופש המוטרד מהגעת החבורה ומתלהב אך נופל לתוך פיר הר געש.
מהסרט עידן הקרח: נמסים מצחוק
טוני המהיר המכונה גם מרתוני (מדבבים: ג'יי לנו/תומר שרון) - הולמסינה חמדן המתפרנס מהונאות ומרבה להפיץ נבואות זעם על סוף העולם, מה שלהפתעתו כמעט קורה.
הוא מעסיק את סטו הגליפטודון שמנסה את השנורקל שלו.
לאחר שסטו נטרף הוא משתמש בשריונו כנדל"ן אך לא מצליח למכור אותו.
סטוּ (מדבב: טום פאהן) - גליפטודון המשמש כעוזרו האישי של טוני המהיר.
הוא חושב לעבור את ההצפה מתחת למים, עם השנורקל שניתן לו ואף מזלזל ומבהיל את שאר החיות, אך בהמשך נטרף על ידי 2 הזוחלים הימיים הטורפים: קריצ'ר ומלטודון.
השריון שלו נפלט ליבשה וטוני המהיר מנצל אותו כנדל"ן טרי.
לון הבודד (מדבבים: ויל ארנט/מיכה אוזין סליאן) - טרטורניס כריזמטי שמזהיר את חיות העמק מההמסה שסביב העמק ועל הסירה שבקצהו השני.
עם זאת הוא מנצל את הפאניקה שלהם כדי שיוכל לאכול יותר פגרים שלהם.
בהמשך לון וחבריו שרים לחבורה.
צ'ולי ביר (מדבב: אלן טודיק) - כליקותריום שמני וחביריו מגיעים לקריאותיו במחשבה שהם ממותה, אך מתברר שזה מצליל נפיחותיו.
הוא מופיע גם בעידן הקרח: בריחתה של הביצה בדיבובו של גבריאל איגלסיאס, כאשר הוא מאמץ ביצה ונותן לסיד לשמור עליה.
מר וגברת סטארט (מדבבים: ג'וזף בולוניה ורנה טיילור) - זוג פלאותריומים.
הבעל מתלונן על החום בפארק המים וגברת סטארט מעירה לו אך נופלת למים, מה שמשעשע את בעלה.
אשלי (מדבבת: קייטלין רוז אנדרסון) - נקבה צעירה של בונה קדום (או צראטוגאולוס) הנהנית לענות את סיד.
עצלני מיני - להקת עצלנים קטנים מסוג נאוקנוס, המחליטים שסיד הוא מנהיגם והוא הופך ל"אדום האש" שלהם ומחקים את תנועותיו.
עם זאת הם חושבים שכדי להציל את הכדור הם צריכים לזרוק את סיד לתוך האש, מה שנמנע רק ברגע האחרון.
בסוף הסרט הם מודים לסיד על ההצלה שקרתה להם מההצפה.
קריצ'ר - זוחל ימי טורף (כנראה סימבוספונדילוס או מטריורינכוס) שקפא בקרח מאז היעלמות הדינוזאורים וחוזר לחיים בעת ההפשרה, יחד עם מלסטרום.
קריצ'ר דומה לתנין ימי סגול, בעל לסתות ארוכות עם ניבים חדים ומפרש קוצני.
לעומת חברו הוא קטן יותר וגם מסוגל לצאת מהמים ועושה זאת כדי לתקוף את מני, אך נתפס בין חטיו ונופל למים.
בסוף הסרט נהרג עם מלסטרום כשמני מפנה אותם לגזע עץ ענק, הם נתקעים בו ונופלים עליהם קירות מערה ענקית.
מלסטרום - זוחל ימי (כנראה פליוזאור או גלובידנס) ענקי שקפא בקרח וחוזר לחיים בעת ההפשרה, יחד עם קריצ'ר.
הוא טורף רעבתני ירוק, בעל גולגולת נוקשה ודוקרנית ולסתות עצומות.
לעומת חברו הוא איננו מסוגל לצאת מהמים, למזלם של שאר החיות.
בסוף הסרט נהרג עם קריצ'ר כשמני מטה אותם לגזע עץ, בו הם נתקעים ונופלים עליהם קירות מערה ענקית.
פיראנות - קבוצה של פיראנות האורבות לסקראט כשהוא נופל למים ואחת מהם בולעת את הבלוט שלו, מה שגורם לו להילחם איתם בתנועות קונג פו, להביס אותם ולהוציא אותו מהם.
הם נראים גם בסרט הבא מבוהלים מאחד מגורי הטירנוזאורוס.
מהסרט עידן הקרח: עלייתם של הדינוזאורים
סקראטי (מדבבת: קרן דישר) - יונקת דמוית-סנאי מעופפת חומה (כנראה שגם קרונפיו) המתחרה עם סקראט על הבלוט שלו, הן בעולם הקרח והן בעולם הדינוזאורים.
היא מנצלת את התאהבותו אליה כדי לנצל אותו ובמהלך הקרב ביניהם היא מתעופפת מעל אגם לבה ונחבטת בקיר בקצהו, כשסקראט אוחז בה ומציל אותה.
ברגע שהיא מתעוררת ומבינה היא מתאהבת גם בסקראט, הם מתנשקים ואז גרים ביחד.
לאחר כמה זמן יחד סקראט רוצה לחזור לבלוט שלו ומכעיס את סקראטי שמנסה לקבור אותו, אך הורסת את הקשר ביניהם וסקראט בורח עם הבלוט, אך הבלוט נופל אליה בסוף.
היא מוצגת גם בסרט הרביעי כמצג של הסירנות למשוך את סיד אך לא מושכות אותו בצורה זו.
אמא טירנוזאורוס (מדבב: פרנק וולקר בסרט השלישי וללא דיבוב בשישי) - נקבת הטירנוזאורוס ששלושת בניה מאומצים כביצים על ידי סיד וגם אחרי שהם בוקעים הוא ממשיך להרגיש כהורה שלהם במקום אמם ומסרב להחזיר לה אותם.
היא חוטפת אותו יחד עם בניה לעולם הדינוזאורים ושם רוצה לטרוף אותו, אך נתקלת בהתנגדות בניה והיא נותנת לו להישאר ולגדל אותם.
בהמשך היא מפשירה את יחסה עם סיד ומחממת אותו.
אמא טירנוזאורוס מפחדת רק מרודי האכזר ובורחת עם בניה ממנו אך סיד נשאר מאחור ונאלץ להימלט לנהר לבה.
בסוף הסרט היא מצילה את סיד מתקיפתו של רודי ומפילה את רודי לתהום.
אמא טירנוזאורוס מופיעה גם בסרט השישי אך ללא דיבוב, כשבאק וזי מנצלים אותה למלחמה נגד הרפטורים של אורסון אך היא מתעלפת מריסוס גז של זי, לטובת הרדמתה בשביל עקירת שן.
היא עוזרת גם להביא את אלי, מני, דייגו וסיד לקראש ואדי בסוף הסרט.
אגברט, יוקו ושלי (מדבבים: קרלוס סלדנה/שירה נאור, נועם טל ושיר כהן) - שלושת בניה של אמא טירנוזאורוסית המאומצים בידי סיד ורואים בו לזמן קצר את אמם.
היחס שלהם אליו מנע מאמם להרוג את סיד.
השלישייה ילדותיים ובכיינים והם גורמים לצרות בעולם היונקים, עד שאמם לוקחת אותם.
רודי (מדבב: פרנק וולקר) - בריוניקס לבקן עצום ותוקפני שמהווה את הטורף הגדול והמפחיד ביותר בעולם הדינוזאורים.
הוא פגע לבאק בעינו וכמעט בלע אותו, אך באק הצליח להימלט מלועו, להוריד לו שן ולהפוך אותה לנשקו, מה שגורם לעוינות ביניהם.
עם זאת היחסים ביניהם הם אמביוולנטיים ולעיתים באק רוכב בהנאה על רודי.
בסוף הסרט השלישי הוא נפגש עם החבורה אך רגליו נקשרות והוא נופל.
הוא מצליח להשתחרר וכמעט טורף את סיד, אך אמא טירנוזאורוס מפילה אותו לתהום.
באק חושב שרודי מת ומחליט לחזור לעולם הקרח עם החבורה, אך שומע את רודי וחוזר אחורה, כיוון שהוא מהווה מטרה לחייו.
רודי נראה עם באק מעליו בהופעת אורח בסרט הרביעי.
רוג'ר - הרפקטוגנתוס, עליו מעופפים, בכפייה עם מושכות, באק ביחד עם קראש ואדי ובהמשך גם עם סיד.
באק מנווט את רוג'ר ונאלץ להימלט מלהקת צירדקטילוסים טורפים.
אחד מהם פוגע ברוג'ר שכמעט מאבד הכרה תוך כדי מעוף, אך באק מעיר אותו לפני התרסקות.
הוא נפרד מהקבוצה אחרי שהחבורה יורדת ממנו.
בסרט השישי הוא מוחלף בפטרוזאור אחר (המכונה פטרודקטיל).
ג'וני (מדבב: כריסטיאן פייקס) - שנבוב צעיר שנבלע בידי אחד הטירנוזאורוסים אך נפלט לאחר שסיד התעקש.
אמו של ג'וני (מדבבת: מיילי פלאנאגן) - נקבת שנבוב שבנה נבלע בידי אחד הטירנוזאורוסים אך נפלט.
גאזל (מדבב: ביל היידר) - צבי קדום בעל קרן על אפו שנרדף בידי דייגו אך חומק ממנו בקלות.
בהמשך ניסה להזהיר אותו מאמא טירנוזאורוסית.
אמא בונה (מדבבת: קריסטן ויג) - נקבת בונה או צראטוגאולוס, בעלת בטן נפוחה.
סיד חושד שהיא בהיריון והיא זורקת עליו מקל.
בהמשך היא מבקשת ממנו שירסן את הטירנוזאורוסים שהכניס לגן.
מהסרט עידן הקרח 4: יבשת בתנועה
קפטן גאט או קפטן גאס (מדבבים: פיטר דינקלג'/אלון שר) - גיגנטופיתקוס, קפטן של צוות פיראטים בעל זקן שחור ארוך, שיער ראש דמוי כובע קפטן וחרב עשויה עצם.
מקור שמו הוא בטפריו הגדולים המשספים בשר בקלות (פירוש השם "גאט" הוא להוציא את הקרביים).
קפטן גאט שולט על ספינה גדולה ומייצר ספינות קרחונים נוספות או נע בים על גבי 4 חדשנים הנאמנים לו.
הוא מוצא את מני, סיד, דייגו וסבתי על קרחון, שובה אותם ורוצה להוציא אותם להורג, אך מני הורס לו את הספינה והוא נשבע לנקום בו.
הוא מענה קבוצת שפנים שיעבדו בשבילו ומצליח להגיע ליבשה לפני מני ולשבות את אלי ומישמיש.
מני מגיע לעברם ובקרב שמתפתח משחרר אותם.
קפטן גאט לוכד אותו לפינה על קרחון לדו-קרב אישי במהלכו מני מכה בו באלה והוא מועף הרחק מקרחון ומובס.
בודד הוא שוחה על קרחון צף ושם להקת סירנות מושכות אותו לעברם בדמות גיגנטופיתקוסית יפה.
כאשר הוא מגיע לצדפה שלהם הם טורפים אותו.
סקווינט (מדבבים: עזיז אנסרי/יהונתן מגון) - פלאולאגוס, החבר בצוות הפיראטים.
הוא קטן וחבריו לועגים לו, אך הוא נועז יותר ממראהו ומסוגל לקפץ ולרדוף אחרי אויביו עם חרבו.
הופך לסגן הקפטן אחרי ששירה מאכזבת את קפטן גאט ובסוף הקרב נרמס בידי אלי, לאחר שמגלה את בגידתה של שירה.
סקווינט מוצג גם בסרט עידן הקרח: בריחתה של הביצה (בדיבובו של סת' גרין) מנסה לנקום במני על ידי גניבת ביצים לחג הפסחא, אך נכשל.
פלין (מדבבים: ניק פרוסט/שי זורניצר) - פיל ים החבר בצוות הפיראטים.
פלין חובש מצנפת פיראטים והוא בעל אף סגול גדול ולסת גדולה עם ניבים גדולים.
הוא טיפש מאוד, מתלהב בקלות ומפחד ממים, אף שהוא חיית ים.
בעת מלחמה הוא מקפץ על יריביו ומועך אותם עם גופו ולעיתים מתבלבל בין אויביו לידידיו.
רז (מדבבים: רבל וילסון/ענת סלונים) - פרוקופטודונית סגולה החברה בצוות הפיראטים.
מוציאה מכיסה סכינים או שוטים בעלי שיני כריש בקצותם ללחימה.
היא גם האחראית על זריקת עוגנים או על ירי קרח מהתותחים של הספינה.
גופטה (מדבבים: קונאל נייאר/יובל סגל) - כאמיטאטקסוס, החבר בצוות הפיראטים.
הוא מטפס על תרני הספינה, נתלה על לסתו ומפנה את גבו הנראה כסמל שודדי ים.
הוא יכול גם להיתלות הפוך ולהציג את בטנו הלבנה כסמל לכניעה, אך קפטן גאט אוסר עליו זאת.
סילאס (מדבבים: אליין שבת/גדי לוי) - זכר סולה כחולת-רגל (או יסעור בעל מראה דומה) החבר בצוות הפיראטים.
סילאס בעל מצנפת אדומה ובעל מבטא צרפתי ומשמש כתצפיתן של הספינה, מסייע בלחימה על ידי ניקור או זריקת חברים אחרים על אויביו.
הוא מנסה לפגוע במני אך זה מכה בו בענף והוא מועף ממנו.
דובסון - מטרידיוכרוס סגול, החבר בצוות הפיראטים.
דובסון הוא היחיד מצוות הפיראטים שאיננו יודע לדבר ובמקום זה הוא מרחרח את הסביבה ומחרחר בקול דמוי צחוק.
חולדות - דיירים קבועים בספינה של קפטן גאס, אך הם לועגים לו ונוטשים את הספינה לפני טביעתה.
מילטון (מדבבים: אלן טודיק/דניאל אפרת) - אביו של סיד המגיע עם כל המשפחה לראות את סיד הרבה זמן, רק כדי להשאיר לו לטפל בסבתי ואז מסתלקים.
יוניס (מדבבות: ג'וי בהר/שרון מלכי שמש) - אמו של סיד המגיעה עם כל המשפחה לראות את סיד הרבה זמן, רק כדי להשאיר לו לטפל בסבתי ואז מסתלקים.
מרשל (מדבבים: בן גליב/מירון אהרונוביץ') - אחיו הקטן של סיד המגיע עם משפחתו להשאיר את סבתי עם סיד.
דוד פאנגוס (מדבבים: אדי סוטלו/זיו מאור) - דודו של סיד, הסובל מריח רע מבית שחיו.
דייגו כמעט הורג אותו לאחר שרכבם פגע העיף אותו כמעט למוות, אך סיד עוצר את דייגו.
איתן (מדבבים: דרייק/עילי זוזובסקי) - ממותה בלונדיני בן גילה של מישמיש הנערץ על ידי ממותות צעירות.
מישמיש נמשכת אליו ונופלת עליו בטעות ממגלשה ארוכה ומהירה ומסתבכת איתו עד שאביה מגיע, משחרר אותה ואומר לה לא להתקרב אליו.
כשמני נפרד ממישמיש היא חוזרת אליו ואל קבוצתו, תוך היפרדות מלואיס, אך נוטשת אותם לאחר הרפתקה מסוכנת.
בסוף הסרט איתן והחבורה רוצים לחבור אליה שוב ורואים בה ובלואיס גיבורים.
סטפי (מדבבים: ניקי מינאז'/עדן גמליאל) - ממותה מתבגרת בלונדינית מטופחת וחברתו הטובה ביותר של איתן, קייטי ומייגן.
מתגרה במישמיש בתחילה, על חבריה האופוסומים ולואיס הקיפוד אך בסוף הסרט מעריצה אותם כגיבורים.
קייטי (מדבבים: הת'ר מוריס/שירה נאור) - ממותה בלונדינית וחברתם של איתן,סטפי ומייגן.
מייגן (מדבבים: אלכסנדרה רומנו/מאיה מיטלפונקט) - ממותה ברונטינית וחברתם של סטפי, קייטי ואיתן.
באדי (מדבבים: ג'ייסון פריקיונה/איתי ג'רופי) - זכר ממותה טיפש וכהה וחברו הטוב של איתן.
אריסקראטו (מדבבים: פטריק סטיוארט/צביקה פורמן) - קרונפיו מסקראטלנטיס, המזכיר את אריסטו ובניגוד לסקראט יכול לדבר.
הוא נותן לסקראט להיכנס לאי אך גם מזהיר אותו, ללא הועיל, שישלוט ביצריו ולא יפתח את הפקק הענקי דמוי הבלוט המפתה.
טבע יחד עם שאר תושבי סקראטלנטיס לאחר שסיד פתח את הפקק.
פרציוס - לווייתן מלווילי גדול.
הוא ידידה של סבתי, אוכל את הפירות שהיא זורקת למים ונותן לה ולסיד להיכנס לו לתוך הלוע.
לקראת המלחמה הסופית הוא עוזר לחבורה להתגבר על הפיראטים ולאחר שמני עומד ליפול למים הוא קופץ ומציל אותו.
שפנים - שפני האי חסרי יכולת הדיבור.
סיד מצליח לשכנע אותם לעבוד על הפיראטים והם נענים לו, בראשות שפן שצובע את פניו בכחול.
הם מצליחים לעבוד על הפיראטים של קפטן גאט, אשר שיעבדו אותם וכך החבורה משתלטת על הספינה החדשה.
השפנים מופיעים גם בסרט החמישי ואחד מהם משיא את מישמיש וג'וליאן.
סירנות - יצורי ים דמויי-דגים המושכים את קורבנותים בפיתיונות מיניים לעבר משכנם שבצדפה ענקית, אך לא תמיד מצליחים בכך.
מני חושד בהם (אחרי משפטים שאלי לא אמורה לומר) ומפנה את הספינה הרחק מהם וסקראט הורג אחד מהם בטעות.
לעומתם קפטן גאט נמשך לסירנות עד שנטרף על ידם.
אלן טודיק מדבב סירנה דמוית-עצלן המפתה את סבתי, אסתר דין (בעברית: לורן סביר) מדבבת סירנה דמוית-עצלנית המפתה את סיד, וכן סירנה דמוית-גיגנטופיתקוסית (בעברית: מאיה מיטלפונקט).
סירנה נוספת מפתה את סקראט בסקראטי, את דייגו בשירה ואת מני באלי ומישמיש (תחת המדבבים הרגילים שלהם).
סרטן ענק - סרטן ענקי המגיח מהאוקיינוס, כאשר הקרחון של מני וחביריו מתהפך לתוך הים וכמעט תופס את סיד.
הוא נעלם עם סערה חזקה בהרבה, משיל רגל אחת במקומו.
מהסרט עידן הקרח: מסלול התנגשות
ג'אווין (מדבבים: ניק אופרמן/אלדד פריבס) - אחד משלושת הדרומזאורים המעופפים והאבא של רוג'ר וג'רסי.
ג'אווין בעל נוצות אדומות וכחולות והוא יכול לעוף.
הוא יותר קשוח ואכזרי מבניו ומתפרנס מגניבת ביצי דינוזאורים.
השלישייה מחפשת את באק לנקמה בו על הרס של פרנסתם וגם כדי להשתלט על הכדור עם פגיעת האסטרואיד בקרקע.
בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם עוזרים לו.
ג'רטי (מדבבים: סטפני ביאטריס/עדי קוזלובסקי) - אחת משלושת הדרומזאורים המעופפים.
ג'רטי בעלת מראה קשוח ומגודל אך רגשנית.
השלישייה מחפשים את באק לנקמה בו על החזרתם ביצים שהם גונבים למחייתם וכדי להשתלט על הכדור עם פגיעת האסטרואיד בקרקע.
בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם מחליטים לעזור לו.
רוג'ר (מדבבים: מקס גרינפילד/דניאל מגון) - אחד משלושת הדרומזאורים המעופפים.
הוא רזה ובעל לסת ארוכה יותר מאביו ואחותו וגם עדין וחכם יותר.
השלישייה מחפשים את באק לנקמה בו על החזרת ביצים שהם גונבים למחייתם וגם כדי להשתלט על הכדור עם פגיעת האסטרואיד בקרקע.
בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם מניחים לו.
שנגרי לאמה (מדבבים: ג'סי טיילר פרגוסון/יפתח אופיר) - למה זקן בעל זקן וקרני תיש המתמחה ביוגה והוא מנהיג החיות של גיאוטופיה, מתקבל על ידי 2 שנבוביות כחולות שמתריעות לפניו ולוכדות את היריקות שלו בקערה.
הוא מתנגד בתחילה לבקשת החברים לזרוק את גבישי גיאוטופיה להר הגעש, אך כשהגבישים מאבדים את קסמם, חבריו מחליטים להעביר אותם להר הגעש כדי למנוע את התרסקות האסטרואיד.
הוא חוזר בסוף הסרט למראהו הצעיר.
טדי (מדבבים: מייקל סטרהאן/ניר פרידמן) - פלאולאגוס זקן החי בגבישי גיאוטופיה ונראה צעיר ממראהו האמיתי.
הוא כחול ורגוע ויוצא עם סבתי.
הוא חוזר להפוך לזקן כשהגבישים מאבדים את השפעתם וסבתי דוחה אותו.
בסוף הסרט אסטרואיד נופל מחזיר את הגבישים וטדי הופך שוב לבעל מראה צעיר וסבתי חוזרת אליו, כשגם היא נראית צעירה יותר.
פרנסין (מדבבים: מליסה ראוש/מאי יעקובסון) - עצלנית קרקע אדומה וחברתו לשעבר של סיד.
היא נפרדת ממנו בתחילת הסרט, כשהוא ממהר מדי להציע לה נישואין ונותן לה ביקיני עשוי מסרפד עוקצני.
באבלז ומיסטי - (מדבבת: לילי סינג) תאומות איוהיפוס חדות קרן ננסיות ועליזות, החיות בגיאוטופיה, כמו שאר החיות הן מבוגרות יותר ממה שהם נראות.
ניל דה-באק סמור (מדבבים: ניל דה-גראס טייסון/דב רייזר) - דמות סמור בתוך מוחו של באק.